# Clara Lago Grau

Clara Lago Grau (Madrid, 6 de març de 1990) és una actriu de cinema, teatre i televisió madrilenya.

## Biografia

El seu debut al món professional va tenir lloc l'any 2003, en què li van oferir un paper en el llargmetratge Terca vida, a la vegada que va participar en la sèrie Manos a la obra, incorporant també aquest mateix any a la reeixida producció Compañeros, on va interpretar a "Desirée", la promesa de "Lolo", durant un parell d'anys. L'any 2001 participa en un petit paper en la sèrie Raquel busca su sitio, i l'any 2002 el prestigiós director Imanol Uribe li ofereix el paper principal en la pel·lícula El viaje de Carol. A partir de la seva interpretació en aquesta pel·lícula, Clara passa a ser considerada com una de les més fermes promeses del cinema espanyol. L'any 2004 treballa a les ordres del director, Manuel Gutiérrez Aragón, en la pel·lícula La vida que te espera, en què interpreta "Genia". En aquest mateix 2004 actua també en alguns capítols de la sèrie Hospital Central, encarnant el paper de "Candela Rodríguez Gándara", filla de "Cruz", i que repetiria passats un parell d'anys.
L'any 2006 treballa amb el director César Martínez Herrada a la pel·lícula Arena en los bolsillos, al costat de Daniel Guzmán i Yohana Cobo, i el 2007 actua en el llargmetratge El club de los suicidas, dirigida per Roberto Santiago. Alhora, també el 2007, s'incorpora a la sèrie Los hombres de Paco, donant vida al personatge de la "Carlota Fernández", germana secreta de "Lucas". El 2008 protagonitza la sèrie LEX, representant un dels papers principals, el d'"Eli Estrada", a la vegada que protagonitza un altre llargmetratge per al cinema, El joc del penjat, dirigida per Manuel Gómez Pereira.
El 2009 va treballar en una producció d'Alejandro Amenábar, El mal ajeno, en què comparteix cartell amb actors de la talla de Belén Rueda i Eduardo Noriega. L'any 2011 va participar en dos llargmetratges, tots dos al costat de Quim Gutiérrez, Primos i La cara oculta. Posteriorment, ha treballat també en Tengo ganas de tí i Fin, aquesta última al costat de l'actriu Maribel Verdú.
A la televisió ha participat també en sèries com Las chicas de oro, així com en la minisèrie El corazón del océano. Cal destacar també la seva participació en el videoclip "No sé dónde voy" del grup El sueño de Morfeo.
Malgrat la seva encara curta carrera, l'actriu ha aconseguit ja premis i nominacions molt importants, com el Premi a la millor actriu revelació al Festival de Cinema Espanyol de Toulouse pel seu treball en la pel·lícula La vida que te espera, o el Premi als Joves Actors del Cinema Espanyol al Festival Solidari de Cinema Espanyol per la seva interpretació en el llargmetratge El joc del penjat. A més, l'any 2003 va ser nominada al Premi Goya a la Millor actriu revelació pel seu paper a El viaje de Carol.

## Vida personal

Al març del 2017 va iniciar una dieta vegana per una decisió ètica i ecologista que li aporta «tranquil·litat de consciència», també diu que se sent «plena d'energia» i que està «perfecte» de salut.

## Filmografia
### Cinema
#### Llargmetratges

* Terca vida (2000)
* El viaje de Carol (2002)
* La vida que te espera (2004)
* Arena en los bolsillos (2006)
* El club de los suicidas (2007)
* El joc del penjat (2008)
* El mal ajeno (2010)
* Primos (2011)
* La cara oculta (2011)
* Tengo ganas de ti (2012)
* Fin (2012)
* Eltern (2013)
* ¿Quién mató a Bambi? (2013)
* Ocho apellidos vascos (2014)
* Against the Jab (2014)
* Welcome to Harmony (2014)
* Ocho apellidos catalanes (2015)
* Al final del túnel (2016)
* Órbita 9 (2016)
* The Commuter (2018)
* Gente que viene y bah (2019)
* El cuento de las comadrejas (2019)

### Televisió

* Compañeros (2000-2002)
* Raquel busca su sitio (2000)
* Manos a la obra (2000)
* Hospital Central (2004-2007)
* Los hombres de Paco (2007-2008)
* Lex (2008)
* Las chicas de oro (2010)
* El corazón del océano (2011-2014)

### Teatre

* Shopping & Fucking d'Oriol Rovira (2013)
| Videoclips "No sé donde voy" de El sueño de Morfeo (2009) | Publicitat Anunci: Seat Ibiza Spotify (2011) |

## Premis i nominacions

| Any | Premi | Categoria | Títol | Resultat |
| 2003 | Premis Goya | Millor actriu revelació | El viaje de Carol | Nominada |
| 2004 | Festival de Cinema Espanyol de Toulouse | Millor actriu revelació | La vida que te espera | Guanyadora |
| 2008 | Premis L'Oreal | Talent Revelació del Cinema Espanyol | El joc del penjat | Guanyadora |
| 2009 | Festival Solidario de Cine Español | Joves actors del cinema espanyol 2008 | El joc del penjat | Guanyadora |
| 2012 | Premis Macondo | Millor actriu de repartiment | La cara oculta | Guanyadora |
| 2012 | Neox Fan Awards | Millor actriu de cinema | Fin | Guanyadora |
| 2013 | Neox Fan Awards | Millor actriu de cinema | Tengo ganas de ti | Nominada |

## Referències

* ↑ «Biografía de Clara Lago» (en castellà). biografias. [Consulta: 27 febrer 2014].
* ↑ Furundarena, Arantza. «Clara Lago: «Ser vegana me da tranquilidad de conciencia»» (en castellà). Diario Sur, 16-12-2019.
* ↑ «Clara Lago llega 'Al final del túnel' con Leonardo Sbaraglia: "El género más difícil es la comedia"» (en castellà). La Vanguardia, 08-08-2016 [Consulta: 15 agost 2015].
* 1 2 «Clara Lago-Awards» (en anglès). imdb. [Consulta: 27 febrer 2014].